hotchpotch/miracl-hf-unified huggingface dataset:
ปลาซิวข้าวสารแม่น้ำสงคราม
ปลาซิวข้าวสารแม่น้ำสงคราม () เป็นปลาสายพันธุ์ใหม่ล่าสุดที่เพิ่งค้นพบได้ของโลก โดยนักมีนวิทยาชาวไทย
ปลาซิวข้าวสารแม่น้ำสงคราม ได้รับการเปิดเผยจาก รองศาสตราจารย์ ดร.วิเชียร มากตุ่น คณบดีคณะวิทยาศาสตร์ มหาวิทยาลัยศรีนครินทรวิโรฒ (มศว.) เมื่อวันที่ 23 กรกฎาคม พ.ศ. 2553 ว่าเป็นปลาที่เพิ่งค้นพบ โดยพบในเขตลุ่มแม่น้ำโขง ซึ่งอยู่ในเขตอำเภอรัตนวาปี จังหวัดหนองคาย นอกจากนี้แล้วยังพบในเขตประเทศลาว หรือบริเวณพื้นที่ลาวตอนกลาง
โดยเป็นปลาขนาดเล็ก มีความยาวประมาณ 1 เซนติเมตร มีสีลำตัวสีทองแวววาว อาศัยอยู่เป็นฝูงในนาข้าว โดยจะหากินตัวอ่อนของยุงและตัวอ่อนของแมลงศัตรูพืชเป็นอาหาร นับเป็นปลาที่ควบคุมความสมดุลของธรรมชาติได้ดีเป็นอย่างยิ่ง
ซึ่งทั่วโลกได้ค้นพบปลาในนาข้าวแล้วทั้งสิ้น 24 สายพันธุ์ และปลาซิวข้าวสารแม่น้ำสงครามจัดเป็นสายพันธุ์ที่ 25 โดยพบในประเทศไทย 4 สายพันธุ์ และรวมสายพันธุ์ใหม่นี้เป็น 5 สายพันธุ์
พระยาภักดีชุมพล (เกตุ)
พระยาภักดีชุมพล (เกตุ) หรือ พระยาภักดีชุมพลที่ 2 เป็นเจ้าเมืองชัยภูมิคนที่สอง ดำรงตำแหน่งเจ้าเมืองต่อจากพระยาภักดีชุมพล (แล)พระยาภักดีชุมพล (เกตุ)ครองเมืองชัยภูมิตั้งแต่ พ.ศ. 2374 - พ.ศ. 2383 รวมเวลาได้ 9 ปี จากนั้นพระยาภักดีชุมพล (เบี้ยว) ก็ได้เป็นเจ้าเมืองชัยภูมิต่อ
เจ็ทไฟเออร์ (ทรานส์ฟอร์มเมอร์ส)
เจ็ทไฟเออร์ หรือ เจ็ทไฟร์ ( . ) ชื่อตัวละครจากเรื่อง ทรานส์ฟอร์มเมอร์ส (TRANSFORMERS)
ชื่อของเจ็ทไฟเออร์ สามารถเรียกชื่อได้อีกหนึ่ง คือ สกายไฟเออร์ หรือ สกายไฟร์ ( , )
สกายไฟเออร์ เป็นหุ่นยนต์ที่เข้าข้างฝ่ายเดสทรอน สกายไฟเออร์เป็นเพื่อนกับ สตาร์สครีม (Starscream) แต่ต่อมาสกายไฟเออร์ได้ไปเข้าข้างหุ่นยนต์ฝ่ายไซเบอร์ทรอน เพราะสกายไฟเออร์ไม่อยากทำร้ายมนุษย์ 
เจ็ทไฟเออร์ ( ) รองหัวหน้าหน่วยคอมมานโดของไซเบอร์ทรอน เขาปรากฏตัวในตอนที่25 เพื่อช่วยเหลือชาวไซเบอร์ทรอน ด้วยความสามารถในการต่อสู้บนท้องฟ้าทำให้เขาได้ขนานนามว่า "อัศวินแห่งท้องฟ้า" ( ) ร่างแปลงของเขาเมื่ออยู่บนโลกคือ กระสวยอวกาศขนาดยักษ์
เจ็ทไฟเออร์สามารถทำการลิงก์อัพ(รวมร่าง)กับคอนวอย เพื่อกลายเป็น เจ็ทคอนวอย หรือ เมื่อรวมร่างกับคอนวอยและอัลตร้าแม็กนัส จะกลายเป็น แม็กน่าเจ็ทคอนวอย
พาร์ทเนอร์ไมครอน ของ เจ็ทไฟเออร์ คือ โซนาร์ ( ) หรือ โคมีเตอร์ ( ) ซึ่งสามารถแปลงร่างเป็นฐานล้อเครื่องบิน และ ปืนกระบอกคู่ ให้กับเจ็ทไฟเออร์ ได้
สกายไฟเออร์ ( ) / สกายไฟเออร์ S (Sonic) ( ) รองหัวหน้าหน่วยคอมมานโดของทีมคอนวอย
ในตอนที่38 สกายไฟเออร์ ได้รับการเพิ่มพลังจาก เอเนอร์กอนของไพรมัส ทำให้เขาเพิ่มพลังและเปลี่ยนชื่อเป็น "สกายไฟเออร์ S" ซึ่ง ตัว S มาจากคำว่า "โซนิค" ด้วยการเพิ่มพลังนี้ทำให้สกายไฟเออร์S มีพลังในการโจมตีและความเร็วที่เพิ่มขึ้นเท่าตัว
เจ็ทไฟร์ อดีตฝ่ายดีเซ็ปติคอนส์ที่สามารถแปลงร่างเป็นเครื่องบินแบล็คเบิร์ด เอสอาร์-71 หลังจากได้รับบาดเจ็บ เจ็ทไฟร์ตัดสินใจเข้าร่วมกับกลุ่มออโต้บ็อทส์ เจ็ทไฟร์สามารถรวมตัวกับอ็อพติมัส ไพรม์ และทำให้อ็อพติมัส ไพรม์สามารถบินได้
เจ็ทไฟร์ได้ถูกปลุกขึ้นมาโดยชิ้นส่วนเดอะคิ้วบ์ ที่พิพิธภัณฑ์การบินและอวกาศสมิทโซเนี่ยน หลังจากนั้นเจ็ทไฟร์กับแซม วิทวิคกี้ มิเคล่า ซิมมอนส์ ลีโอ และหุ่นยนต์ออโต้บ็อทส์อีก 3 ตัว(บัมเบิลบี-สกิ๊ดส์-มัดแฟล็ปส์) ได้ปรึกษาหารือกัน เจ็ทไฟร์บอกกับทุกคนว่าเขาย้ายข้างมาอยู่ออโต้บ็อทส์ด้วยเหตุผลว่ารู้สึกแก่ลงเกินไป หลังจากนั้นเจ็ทไฟร์ก็พาทุกคนไปที่อียิปต์ และเล่าเรื่องราวต่างๆให้ทุกคนฟังว่าบรรพบรุษของเจ็ทไฟร์นั้นได้สร้างเครื่องมหาจักรกลเอาไว้ที่ประเทศอียิปต์แห่งนี้ โดยการทำลายดวงอาทิตย์ทิ้งไป หลังจากนั้นเจ็ทไฟร์ก็เล่าต่ออีกว่าคนที่จะล้างเผ่าพันธุ์มนุษย์คือ เดอะ ฟอลเลน (The Fallen) หนึ่งในหุ่นยนต์ที่ทรยศหุ่นยนต์ตระกูลไพรม์ และเจ็ทไฟร์ก็พูดมาถึงจุดสำคัญว่า "ไพรม์เท่านั้นสยบเดอะฟอลเลนได้" แต่อ็อพติมัส ไพรม์นั้นสิ้นชีพไปตั้งแต่การปกป้องแซมให้หนีไป จนหลังจากนั้น เจ็ทไฟร์ให้แซม วิทวิคกี้และทุกๆคน ไปตามหาแมททริกซ์เพื่อชุบชีวิตอ็อพติมัสให้ฟื้นคีนชีพ เพื่อสยบเดอะฟอลเล่น และหุ่นยนต์ดีเซ็ปติคอนส์ทุกตัวให้ได้
จนต่อมาระหว่างทางที่แซม วิทวิคกี้ และมิเคล่าไปที่ร่างของ อ็อพติมัส ไพรม์ ส่วนเจ็ทไฟร์เข้าปะทะกับหุ่นยนต์ดีเซ็ปติคอนส์ แต่ถูกสกอร์โปนอค (Scorponok) หุ่นยนต์แมงป่องที่หางขาดในภาค ทรานส์ฟอร์มเมอร์ส มหาวิบัติจักรกลสังหารถล่มจักรวาล มาทำร้ายเจ็ทไฟร์ จนร่างของเจ็ทไฟร์ได้รับบาดเจ็บอย่างรุนแรงจนทำให้เขาไม่มีทางเลือก และยอมสละชีวิตโดยการฉีกจุดสำคัญของตัวเจ็ทไฟร์ออก เพื่อให้อ็อพติมัส ไพรม์ ได้รวมร่างกับร่างของเจ็ทไฟร์
เสียงพากย์เจ็ทไฟร์ ให้เสียงภาษาไทยโดย เกรียงศักดิ์ เหรียญทอง และให้เสียงภาษาอังกฤษโดย มาร์ค ไรอัน (Mark Ryan)
ศึกอภินิหารพ่อมดถล่มโลก
ศึกอภินิหารพ่อมดถล่มโลก () เป้นภาพยนตร์ในปี 2010 แนวแฟนตาซีผจญภัย โปรดิวซ์โดยเจอร์รี บรักไฮเมอร์ กำกับโดย จอน เทอร์เทลทวบและจัดจำหน่ายโดยวอลต์ดิสนีย์พิกเจอส์ กับทีมงานของหนังเรื่อง "National Treasure" ภาพยนตร์มีโครงเรื่องหลวมๆ จาก ส่วนหนึ่งของหนังเรื่อง "Fantasia" ตอน "Sorcerer's Apprentice" ซึ่งก็มาจากบทประพันธ์ในคริสต์ทศวรรษ 1890 ของพอล ดูคัส และบัลลาดของโยฮันน์ โวล์ฟกัง ฟอน เกอเธอ ในปี 1797
ภาพยนตร์มีเนื้อหาเกี่ยวกับ บัลธาซาร์ เบลก (นิโคลัส เคจ) พ่อมดในยุคใหม่ในแมนฮัตตัน ที่ต่อสู้กับอำนาจปีศาจ แมกซิส ฮอร์วัท (อัลเฟรด โมลินา) ขณะที่เขาค้นหาคนที่มีอำนาจของเมอร์ลิน ซึ่งก็คือเดฟ สตัตเลอร์ (เจย์ บารูเชล) นักเรียนฟิสิกส์ในมหาวิทยาลัยนิวยอร์ก
เดิมภาพยนตร์กำหนดฉายวันที่ 16 กรกฎาคม ค.ศ. 2010 แต่เลื่อนฉายให้เร็วขึ้น 2 วัน คือวันที่ 14 กรกฎาคม ค.ศ. 2010
เจอร์รี บรักไฮเมอร์
เจอโรม ลีออน "เจอร์รี" บรักไฮเมอร์ () เป็นโปรดิวเซอร์ภาพยนตร์และโทรทัศน์ ชาวอเมริกัน เขาประสบความสำเร็จอย่างมากในประเภทแอ็กชัน ดรามา และนวนิยายวิทยาศาสตร์ ผลงานด้านซีรีส์โทรทัศน์ของเขา เช่น "", "", "", "Without a Trace", "Cold Case", "The Amazing Race", และ "Dark Blue" ส่วนผลงานภาพยนตร์ของเขาที่เป็นที่รู้จักเช่น "Beverly Hills Cop", "Top Gun", "The Rock", "Con Air", "Coyote Ugly", "Crimson Tide", "Armageddon", "Enemy of the State", "Gone in 60 Seconds", "Black Hawk Down", "Pearl Harbor", "Pirates of the Caribbean", "G Force", "King Arthur", ภาพยนตร์ชุด "National Treasure" และล่าสุดคือเรื่อง The Sorcerer's Apprentice ร่วมกับดิสนีย์
ภาพยนตร์ของเขาหลายเรื่องสร้างโดยพาราเมาต์พิกเจอส์และเดอะวอลต์ดิสนีย์ ขณะที่ทางซีรีส์โทรทัศน์ ร่วมสร้างกับวอร์เนอร์บราเธอร์ส
ดาบิด บุสตามันเต
ดาบิด บุสตามันเต โอโยส (; 25 มีนาคม พ.ศ. 2525 — ) เป็นนักร้องชาวสเปน
ความก้าวหน้าของดาบิดมาจากรายการโทรทัศน์ "โอเปราซีออนตรีอุนโฟ" ซึ่งคล้ายคลึงกับรายการ "อเมริกันไอดอล" ได้รับความนิยมสูง รายการนี้ได้ครองตำแหน่งใหญ่ของชาร์ตการขายแผ่นซีดีในช่วงเวลา 5 เดือนที่ประกอบการ เมื่อรายการจบลงในเดือนกุมพาพันธ์ ปี พ.ศ. 2545 ดาบิดได้เป็นหนึ่งในสามของผู้ที่ได้เข้ารอบสุดท้าย
จากนั้นมา ดาบิดออกอัลบัมเดี่ยว 5 อัลบัม คือ อัลบัมแรก "บุสตามันเต" ออกขายในเดือนพฤษภาคมปี พ.ศ. 2545 และได้มีตำแหน่งอยู่ในชาร์ตซีดีขายดีหลายเดือนในประเทศสเปน เขาประสบความสำเร็จอีกเมื่อออกแสดงคอนเสิร์ตฤดูร้อนมากกว่า 70 ครั้งทั่วประเทศสเปน อัลบัมที่สอง "อาซีโซยโย" ออกขายในเดือนพฤศจิกายน พ.ศ. 2546 โดยมีผู้ผลิตเพลงเป็นเอมีลีโอ เอสเตฟัน ดาบิดออกผลงานต่อด้วย "การีเซียสอัลอัลมา" และ "เปนตีเมนโต" นอกจากนี้ ได้ไปที่ลาตินอเมริกาเพื่อที่ประชาสัมพันธ์ผลงานเพลง
ดาบิดประสบความสำเร็จในประเทศสเปนและลาตินอเมริกา ได้ขายมากกว่า 1,400,000 แผ่น อัลบัมใหม่คือ "อัลฟีโลเดลาอีร์เรอาลีดัด" ซึ่งเป็นอัลบัมทองคำขาวในชาร์ตขนาดใหญ่ของเพลงภาษาสเปน ผลิตโดยยูนิเวอร์แซลมิวสิกในสหรัฐอเมริกาและลาตินอเมริกาในวันที่ 3 มีนาคม พ.ศ. 2551
ในปี พ.ศ. 2551 ดาบิดได้กลายเป็นบิดาของลูกสาวที่มีชื่อว่า "ดาเนียลา"
มหาวิทยาลัยออริกอนสเตต
มหาวิทยาลัยออริกอนสเตต () เป็นมหาวิทยาลัยรัฐ ตั้งอยู่ที่เมืองคอร์วัลลิสในรัฐออริกอน สหรัฐอเมริกา มหาวิทยาลัยเปิดสอนในหลากหลายระดับตั้งแต่ระดับปริญญาตรี ปริญญาโท และปริญญาเอก โดยมหาวิทยาลัยมีชื่อเสียงโดดเด่นในด้านสมุทรศาสตร์ วิทยาศาสตร์การอาหาร นิเวศวิทยา วนศาสตร์ และชีวเคมี
โอโซเลมิโอ
โอ โซเล มิโอ (; แปลว่า "my sun") เป็นเพลงภาษานาโปลีที่แต่งขึ้นในปี ค.ศ. 1898 โดยเอดูอาโด ดิ คาปัว (1865 - 1917) คำร้องโดยจิโอวานนี คาเปอร์โร (1859 - 1920) จากเมืองเนเปิลส์ ประเทศอิตาลี เนื้อร้องบรรยายถึงความงดงามของพระอาทิตย์ในบ่ายวันหนึ่ง โดยเปรียบเทียบความงดงามของใบหน้าหญิงสาวคนรัก ว่าเปรียบเสมือนพระอาทิตย์อีกดวงหนึ่ง
เพลงนี้เป็นเพลงที่ได้รับความนิยมไปทั่วโลก มีนักร้องจำนวนมากนำมาร้อง ทั้งนักร้องโอเปร่า เช่น เอนริโก คารูโซ เบเนียมิโก กิกลี มาริโอ แลนซา ลูชาโน ปาวารอตตี และทรีเทเนอร์ส หรือนักร้องป็อป/ร็อก เช่น ไบรอัน แอดัมส์ เอลวิส เพรสลีย์ มีเฟิร์สต
คำร้องเพลงนี้ถูกแปลเป็นภาษาอังกฤษมาแล้วหลายครั้ง ในชื่อ "Down From His Glory" (1921), "There's No Tomorrow" (1949) ขับร้องโดยโทนี มาร์ติน และ "It's Now or Never" (1960) ฉบับที่แต่งคำร้องเป็นพิเศษสำหรับขับร้องโดยเอลวิส เพรสลีย์ ซึ่งติดอันดับหนึ่งของนิตยสารบิลบอร์ด และชาร์ตในอังกฤษ และนอร์เวย์
ลูชาโน ปาวารอตตี ซึ่งขับร้องเพลงนี้ในปี ค.ศ. 1980 ได้รับรางวัลแกรมมีสาขาการขับร้องเดี่ยวดนตรีคลาสสิก และได้นำมาขับร้องอีกครั้งร่วมกับปลาซิโด โดมิงโก และโคเซ การ์เรรัส ในนาม "Three Tenors" อำนวยเพลงโดยสุบิน เมห์ธา ในปี ค.ศ. 1990 และ 1994 การแสดงในครั้งนั้นได้รับการจดจำ โดยเฉพาะภาพแสดงการหยอกเย้า ล้อเลียนกันระหว่างปาวารอตติ กับโดมิงโกและการ์เรรัส
ซานตาลูชีอา
ซานตาลูชีอา () เป็นเพลงพื้นเมืองภาษานาโปลี ซึ่งได้รับการแปลงเนื้อร้องเป็นภาษาอิตาลี โดยเตโอโดโร กอตตราอู (Teodoro Cottrau; 1827–1879) ในปี ค.ศ. 1849 ที่เมืองเนเปิลส์ เนื้อร้องบรรยายถึงทัศนียภาพอันงดงามในอ่าวเนเปิลส์ ด้านหน้าย่านชุมชนบอร์โกซานตาลูชีอา คนเรือเชื้อเชิญให้ผู้คนลงเรือเพื่อชมความงามของท้องทะเลยามพระอาทิตย์ตก
เพลงนี้ถูกนำไปขับร้องในภาษาต่าง ๆ มากมาย เช่นที่ขับร้องโดยเอนริโก คารูโซ, มาริโอ แลนซา และเอลวิส เพรสลีย์ ในสหรัฐอเมริกา เป็นเพลงขับร้องสรรเสริญในเทศกาลนักบุญลูซีอา (Saint Lucy) ในสวีเดน เดนมาร์ก และนอร์เวย์
นอกจากนี้ เพลงซานตาลูชีอา ยังเป็นเพลงประจำมหาวิทยาลัยศิลปากรอีกด้วย สืบเนื่องจากศาสตราจารย์ศิลป์ พีระศรี ผู้ก่อตั้งมหาวิทยาลัยศิลปากร ท่านเป็นชาวอิตาลี ซึ่งมีชื่อเดิมว่า คอร์ราโด เฟโรชี (Corrado Feroci) และชอบร้องเพลงนี้บ่อย ๆ เวลาทำงาน หลังจากนั้น คณะจิตรกรรมประติมากรรมและภาพพิมพ์ ได้นำทำนองเพลงนี้ มาใส่เนื้อร้องภาษาไทย โดยใช้ชื่อเพลงว่า "ศิลปากรนิยม"
Sul mare luccica l’astro d’argento.
Placida è l’onda, prospero è il vento.
Sul mare luccica l’astro d’argento.
Placida è l’onda, prospero è il vento.
Venite all’agile barchetta mia,
Santa Lucia! Santa Lucia!
Venite all’agile barchetta mia,
Santa Lucia! Santa Lucia!ดวงดาราสีเงินที่เปล่งประกายบนนภา คลื่นที่พัดเอื่อย สายลมที่พัดมาแผ่วเบา มาเถิด มาสู่เรือลำน้อยของฉัน Santa Lucia Santa Lucia
มหาวิทยาลัยศิลปากร
ยุคแคมเบรียน
ยุคอีดีแอคารัน←ยุคแคมเบรียน→ยุคออร์โดวิเชียน
ยุคแคมเบรียน () เป็นธรณีกาลยุคแรกของมหายุคพาลีโอโซอิก อยู่ในช่วง 542 ± 0.3 ล้านปีมาแล้วถึง 488.3 ± 1.7 ล้านปีมาแล้ว ก่อนจะเข้าสู่ยุคออร์โดวิเชียน คำว่าแคมเบรียนตั้งโดย อดัม ซิดก์วิค (Adam Sedgwick) เป็นชื่อโรมันของเวลส์ซึ่งเป็นสถานที่ที่พบหินยุคแคมเบรียนดีที่สุดของอังกฤษ
ยุคแคมเบรียนเป็นช่วงสำคัญของการเปลี่ยนแปลงของสิ่งมีชีวิตบนโลก ก่อนยุคแคมเบรียน สิ่งมีชีวิตนั้นมีขนาดเล็กและเรียบง่าย ก่อนจะค่อยๆเป็นองค์ประกอบซับซ้อนในอีกล้านปีถัดมาก่อนหน้ายุคแคมเบรียน 
รูปแบบของสิ่งมีชีวิตมีความหลากหลายและเกิดขึ้นอย่างรวดเร็ว เป็นการ “ระเบิด” ทางชีวภาพ ที่จู่ๆสิ่งมีชีวิตก็เกิดอุบัติมาพร้อมๆกันในช่วงเวลาเดียวกัน ปรากฏการณ์ดังกล่าวเรียกว่า Cambrian explosion หรือ Biological Big Bang สิ่งมีชีวิตที่บังเกิดขึ้นมีหน้าตาก็ล้วนแปลกประหลาดอัศจรรย์ทั้งสิ้น เป็นสิ่งมีชีวิตไม่มีกระดูกสันหลังอาศัยอยู่ในทะเล เช่น ไทรโลไบต์ เป็นต้น พืชส่วนใหญ่เป็นสาหร่ายสีเขียว ในยุคนี้ไม่พบสิ่งมีชีวิตบนพื้นดิน
ยุคนีโอจีน
ยุคนีโอจีน () เป็นช่วงธรณีกาล เริ่มต้นยุคที่ 23.03 ± 0.05 ล้านปีมาแล้วถึง 2.588 ล้านปีมาแล้วก่อนเข้าสู่ยุคควอเทอร์นารี ยุคนีโอจีนเป็นยุคที่ถัดจากยุคพาลีโอจีนของมหายุคซีโนโซอิก ภายใต้ข้อเสนอของ International Commission on Stratigraphy (ICS) ยุคนีโอจีนประกอบไปด้วยสมัยไมโอซีนและสมัยพลิโอซีน
ยุคนีโอจีนกินเวลาราว 23 ล้านปี ในยุคนั้นสัตว์เลี้ยงลูกด้วยนมและนกมีการวิวัฒนาการเป็นอันมาก ส่วนสิ่งมีชีวิตอื่นแทบไม่มีการเปลี่ยนแปลง บางทวีปมีการเคลื่อนตัว เหตุการณ์ที่สำคัญคือเกิดการเชื่อมต่อระหว่างทวีปอเมริกาเหนือและทวีปอเมริกาใต้ในตอนปลายของสมัยพลิโอซีน ภูมิอากาศค่อนข้างเย็นก่อนจะเข้าสู่ยุคน้ำแข็งในยุคควอเทอนารี่ มีการปรากฏตัวของบรรพบุรุษสายตรงของมนุษย์
อังคณา พานประทีป
อังคณา พานประทีป (ชื่อเล่น: มด) (ชื่อเดิม อังคณา ณ ถลาง และ สุพิชฌาย์ พานประทีป) เป็นนักพากย์ที่มีชื่อเสียง สามารถพากย์ได้หลากหลายสไตล์ ปัจจุบัน ทำงานพากย์ให้แก่โรส เอ็นเตอร์เทนเมนท์ คอร์ปอเรชั่น, ไทก้า และ โมเดิร์นไนน์ทีวี มักจะได้พากย์ตัวเอกคู่กับ กริน อักษรดี
ก่อนเป็นนักพากย์ เคยทำงานด้านบันเทิง เป็นดีเจจัดรายการวิทยุทางคลื่น 97 Mhz เล่นละครของค่ายกันตนาตอนเด็ก ๆ ทำเบื้องหลังรายการ และพากย์ รายการเจ้าขุนทอง ช่อง 7 เป็นอาจารย์สอนวิชาขับร้องสถาบันดนตรีเคพีเอ็น เคยเป็นศิลปินค่ายเอวี สตูดิโอ อัลบั้ม แอนเทนน่า และในตอนเด็กยังเคยร่วมรายการ สโมสรผึ้งน้อยA book of life พากย์เป็น มาเรีย
เซิร์ฟเวอร์ (แก้ความกำกวม)
เซิร์ฟเวอร์ อาจหมายถึง
สกิ๊ดส์
สกิ๊ดส์ () ชื่อตัวละครจากเรื่อง ทรานส์ฟอร์มเมอร์ส
สกิ๊ดส์ ชาวดาวสปีเดียร์ เขาเข้าร่วมกับกลุ่มไซเบอร์ทรอนพร้อมกับ ออโต้ แลนเดอร์ เนื่องจากเอ็กซิเรี่ยนได้ให้ความช่วยเหลือพวกเขาในระหว่างที่กำลังสำรวจดาวสปีเดียร์
สกิ๊ดส์ เป็นเด็กหนุ่มที่มีอัธยาศัยดีและเคารพผู้ใหญ่ แต่ด้วยความที่เขาอายุน้อยที่สุดทำให้เขามักแสดงอาการอยากรู้อยากเห็นในทุกๆเรื่อง
สกิ๊ดส์ ให้เสียงภาษาไทยโดย โอม เปล่งขำ สกิ๊ดส์คือหุ่นยนต์วัยรุ่นสุดโจ๋ฝ่ายออโต้บ็อทส์ และเป็นพี่น้องกับ มัดแฟล็ปส์ สกิ๊ดส์เป็นพวกหลงตัวเอง คิดว่าตัวเองฉลาดกว่ามัดแฟล็ปส์ เขาพยายามทำตัวเป็นผู้ใหญ่แต่สุดท้ายก็ไม่สามารถหยุดพล่ามได้ สกิ๊ดส์ ได้มีส่วนร่วมในการปราบหุ่นยนต์ดีเซ็ปติคอนส์ที่ เซี่ยงไฮ้ สกิ๊ดส์ได้รับบาดเจ็บเล็กน้อยขณะที่ไปเขาตามล่า ไซด์เวย์ส (SIDEWAYS) หุ่นยนต์ดีเซ็ปติคอนส์ที่ซ่อนตัวอยู่กับ ดีโมลิชเชอร์ (DEMOLISHER) เมื่อหลังจากเสร็จสิ้นภารกิจที่เซี่ยงไฮ้แล้ว สกิ๊ดส์ได้เปลี่ยนการแปลงร่าง จากเดิมที่แปลงร่างเป็นรถไอศกรีม มาแปลงร่างเป็นรถ เชฟโรเล็ตบีท สีเขียว แทน
จนต่อมาศึกใหญ่ระหว่าง ออโต้บ็อทส์และดีเซ็ปติคอนส์เกิดขึ้นอีกครั้ง อ็อพติมัส ไพรม์(OPTIMUS PRIME)ถูกเม็กกาทรอน(MEGATRON)ฆ่าตาย แซม วิทวิคกี้ มิเคล่า และบัมเบิลบี-สกิ๊ดส์-มัดแฟล็ปส์ ต้องหนีไปหลบอยู่ที่ปลอดภัย เนื่องจากแซมได้ถูกตราหน้าว่าเป็นผู้ต้องหา โดยฝีมือของ เดอะ ฟอลเลน (THE FALLEN) เพื่อต้องการให้ทหารทุกหน่วยค้นหาตัวแซม วิทวิคกี้ เดอะ ฟอลเลนจึงแฮ็คเข้าไปในดาวเทียมเพื่อให้ภาพเข้าสถานีทั่วโลก และประกาศกร้าวว่าจะทำลายโลกนี้เมื่อใดก็ได้หากไม่ส่งตัวแซม วิทวิคกี้มาให้
ไม่นานพวกเขาได้เจอกับ เจ็ทไฟร์ (JETFIRE) เจ็ทไฟร์สร้างสะพานเชื่อมมิติพาทุกคนไปยังที่อียิปต์ เพื่อตามหาแม็ททริกซ์แห่งจิตพลังผู้นำ สิ่งที่สามารถฟื้นคืนชีพอ็อพติมัส ไพรม์ ได้ หลังจากแซม วิทวิคกี้ได้แมททริกซ์มาแล้ว หน่วยจู่โจมลับ เนสท์(NEST) ได้ส่งกำลังมาช่วยเพื่อถ่วงเวลาให้แซมไปถึงร่างอ็อพติมัสพอดี แต่ระหว่างทางไปหาอ็อพติมัสอยู่นั้นสตาร์สครีมยิงระเบิดใส่เพื่อไม่ให้แซมไปถึงร่างอ็อพติมัส แต่ก็รอดมาได้อย่างหวุดหวิด ทุกคนก็แยกกัน แซม วิทวิคกี้ ไปกับมิเคล่า บัมเบิลบีล่อดีเซ็ปติคอนส์ไปทางอื่น ส่วน สกิ๊ดส์ มัตแฟล็ปส์ เจ้าหน้าที่ซิมมอนส์ และลีโอ เพื่อนของแซม แยกกันไปอีกทางหนึ่ง จนทั้ง 4 เจอกับดีวาสเตเตอร์ (DEVASTATOR) หุ่นยนต์ยักษ์ สูง 46 ฟุต จนทำให้สกิ๊ดส์ มัดแฟล็ปส์ เจ้าหน้าที่ซิมมอนส์ และลีโอ ตกอยู่ในอันตราย มัดแฟล็ปส์ถูกดีวาสเตเตอร์กินเข้าไป แต่ทะลุออกมาได้ สกิ๊ดส์และมัดแฟล็ปส์ต่างจัดการดีวาสเตเตอร์ด้วยกัน แต่ดีวาสเตเตอร์แค่ได้รับบาดเจ็บเท่านั้น จนทหารได้ยิงดีวาสเตเตอร์ตาย หลังจากนั้นออโต้บ็อทส์เป็นฝ่ายมีชัย
อาร์-ทรูธ
รอนนี แอรอน คิลลิงส์ (Ronnie Aaron Killings; เกิด ) นักมวยปล้ำอาชีพ, นักแสดง และแร็ปเปอร์ชาวอเมริกันที่ปัจจุบันเซ็นสัญญากับWWEในนาม อาร์-ทรูธ (R-Truth) เดิมใช้นาม เค-ควิก (K-Kwik) สมัย WWF เขาเคยปล้ำให้กับTNAในนาม เค-ครัช (K-Krush) และ รอน "เดอะทรูธ" คิลลิงส์ (Ron "The Truth" Killings) และยังเป็นชาวอเมริกัน-แอฟริกันคนแรกที่ได้แชมป์โลกเฮฟวี่เวท NWA
ทรูธได้เปิดตัวในสแมคดาวน์ 29 สิงหาคม 2008 ทรูธได้เข้าร่วมปล้ำอิลิมิเนชั่น แชมเบอร์เป็นครั้งแรกชิงแชมป์โลกเฮฟวี่เวทโดยคริส เจริโคเป็นฝ่ายคว้าแชมป์ไปได้ ในรอว์ 24 พฤษภาคม ได้คว้าแชมป์ยูเอสสมัยแรกจากเดอะมิซ ก่อนจะเสียคืนให้มิซแบบสี่เส้าในรอว์ 14 มิถุนายน ในซัมเมอร์สแลม (2010)ได้เข้าร่วมทีม WWE ปล้ำแท็กทีมคัดออก 7 คน นำทีมโดยจอห์น ซีนาเจอกับทีมเดอะเน็กซัส 7 คน แต่ก่อนถึงซัมเมอร์สแลม เดอะเกรทคาลีได้ถูกเน็กซัสลอบทำร้ายจนไม่สามารถร่วมปล้ำได้ โดยแดเนียล ไบรอัน อดีตสมาชิกเน็กซัสเข้าร่วมแทน และเอาชนะไปได้สำเร็จ ในรอว์ 11 เมษายน 2011 ได้สิทธิ์ผู้ท้าชิงแชมป์ WWEในแมตช์สามเส้ากับจอห์น ซีนาและเดอะมิซ(แชมป์)ในเอ็กซ์ตรีมรูลส์ (2011) ในรอว์ต่อมาทรูธได้เสียสิทธิ์ผู้ท้าชิงแชมป์ WWE ทำให้กลายเป็นฝ่ายอธรรม ในแคปิเทล พูนิชเมนท์ ทรูธได้ชิงแชมป์ WWE กับซีนา แต่ไม่สำเร็จ
ทรูธได้ร่วมทีมกับเดอะมิซในนามออซัม ทรูธเป็นคู่หูคู่เกรียนคอยรังแกชาวบ้านจนถูกทริปเปิลเอช ประธาน COO สั่งไล่ทั้งคู่ออก ออซัม ทรูธได้เข้าไปรุมทำร้ายทริปเปิลเอช ทำให้นักมวยปล้ำคนอื่นต้องช่วยกันห้าม จึงถูกทริปเปิลเอชสั่งจับโยนออกไปนอกอาคาร ในเฮลอินเอเซล (2011)หลังแมตช์3เส้าชิงแชมป์ WWEนั้น ออซัม ทรูธได้แอบมุดเข้ามาในกรงเหล็กและทำร้ายซีนา, พังก์, อัลเบร์โต เดล รีโอ รวมทั้งกรรมการ และตากล้อง ทำให้ทริปเปิลเอช, จอห์น โลรีนายติส และนักมวยปล้ำคนอื่นๆ ต้องออกมาช่วย ทริปเปิลเอชเลยเรียกตำรวจมาจับออซัม ทรูธออกไปท่ามกลามความชุลมุลวุ่นวาย ก่อนจะกลับมาและร่วมปล้ำในเซอร์ไวเวอร์ซีรีส์ (2011)แพ้จอห์น ซีนาและเดอะร็อก ในรอว์ 21 พฤศจิกายนได้ถูกมิซหักหลังด้วยการจับใส่ Skull-Crushing Finale กับพื้นทางเดินเปิดตัว แท้จริงแล้วนั้นทรูธนั้นถูกแบนเป็นเวลา 30 วันจากข้อหาไม่ผ่านการตรวจสุขภาพของ WWE
ในรอว์ 26 ธันวาคม 2011 ทรูธได้กลับมาเป็นฝ่ายธรรมะและเล่นงานมิซ ก่อนจะหยิบไมค์มาบอกว่า ฉันจัดการเสร็จแล้วตอนนี้ แต่ความสนุกมันอยู่ไหนล่ะ ต่อจากนี้ไปจะเป็นเวลาแก้แค้นของฉันแล้ว ในเรสเซิลเมเนีย ครั้งที่ 28ได้ร่วมทีมของทีโอดอร์ ลองแพ้ทีมของจอห์น โลรีนายติส ในรอว์ 30 เมษายน 2012 ได้คว้าแชมป์แท็กทีม WWEร่วมกับโคฟี คิงส์ตัน ก่อนเสียแชมป์ให้แดเนียล ไบรอันและเคนในไนท์ออฟแชมเปียนส์ (2012) จากนั้นทั้งคู่ก็แยกทีมกัน ต่อมาได้ชิงแชมป์ยูเอสกับซีซาโรทั้งในเซอร์ไวเวอร์ซีรีส์ (2012) และแต่ก็แพ้ทั้งสองครั้ง หลังจากนั้นเขาได้รับบาดเจ็บเป็นแผลฉีกที่บริเวณเข่า และกลับมาในเดือนกุมภาพันธ์ 2013 ในเรสเซิลเมเนีย ครั้งที่ 31ได้เข้าร่วมไต่บันไดชิงแชมป์อินเตอร์คอนติเนนทัล แต่ไม่สำเร็จ ปี 2016 ได้ร่วมทีมกับโกลดัสต์ และถูกดราฟท์มาสังกัดรอว์ ปี 2017 ในเดือนตุลาคมมีรายงานว่าเขาได้รับอาการบาดเจ็บที่ไหล่ ในเดือนธันวาคมเขาโพสต์วิดีโอผ่าน Twitter ระบุว่าเพิ่งเสร็จสิ้นการผ่าตัดที่ไหล่ ก่อนจะกลับมาปล้ำในเดือนเมษายน 2018 โดยย้ายมาสังกัดสแมคดาวน์ และได้เป็นผู้ชนะรายการ Mixed Match Challenge ซัซั่น 2 ร่วมกับคาร์เมลลา ทำให้ทั้งคู่ได้สิทธิ์เข้าร่วมแมตช์รอยัลรัมเบิล 2019 ทั้งชายและหญิงเป็นลำดับสุดท้ายคนที่ 30
โจเซฟ สติกลิตส์
โจเซฟ สติกลิตส์ () เป็นนักเศรษฐศาสตร์ ผู้ได้รับรางวัลโนเบลสาขาเศรษฐศาสตร์ ประจำปี พ.ศ. 2544 ร่วมกับจอร์จ อเคอร์ลอฟ (George A. Akerlof) แห่งมหาวิทยาลัยแคลิฟอร์เนีย ณ เมืองเบิร์กเลย์ และไมเคิล สเปนส์ (Michael A. Spence) แห่งมหาวิทยาลัยสแตนฟอร์ด จากผลงานการวิเคราะห์ตลาดที่มีอสมมาตรของข้อมูล (Markets With Asymmetric Information)
โจเซฟ สติกลิตส์ เกิดที่เมือง Gary รัฐอินดีแอนาในปี พ.ศ. 2485 สำเร็จการศึกษาระดับปริญญาตรีจาก Amherst College ในปี พ.ศ. 2507 และระดับปริญญาเอกจาก M.I.T. ในปี พ.ศ. 2509
ลัทธินิกสัน
ลัทธินิกสัน (หรืออาจรู้จักในชื่อ "ลัทธิกวม") แพร่หลายในการประชุมสื่อในกวมเมื่อวันที่ 25 กรกฎาคม ค.ศ. 1969 โดยประธานาธิบดี ริชาร์ด นิกสัน เขาประกาศว่าสหรัฐอเมริกาจะคาดหวังว่าพันธมิตรของตนจะสามารถดูแลการป้องกันทางทหารของตนเอง ยกเว้นในบางกรณีที่สหรัฐจะช่วยเหลือในการป้องกันเมื่อได้รับการร้องขอ ลัทธิดังกล่าวให้เหตุผลสำหรับการแสวงหาสันติภาพผ่านทางความร่วมมือกับพันธมิตรของสหรัฐ
ในคำพูดของนิกสัน (กล่าวต่อเนชันออนเดอะวอร์ในเวียดนาม 3 พฤศจิกายน ค.ศ. 1969):
ลัทธิดังกล่าวได้ปรับใช้โดยการบริหารของนิกสันในภูมิภาคอ่าวเปอร์เซีย โดยให้ความช่วยเหลือทางทหารแก่อิหร่านและซาอุดิอาระเบียเพื่อที่ว่าพันธมิตรของสหรัฐเหล่นี้จะยอมรับความรับผิดชอบในการธำรงสันติภาพและเสถียรภาพในภูมิภาค
โรงพยาบาลบำรุงราษฎร์
โรงพยาบาลบำรุงราษฎร์ () หรือชื่อย่อ BH เป็นโรงพยาบาลเอกชน และได้ดำเนินการจดทะเบียนในตลาดหลักทรัพย์แห่งประเทศไทย พ.ศ. 2532 โดยมีบริษัท กรุงเทพประกันภัย จำกัด (มหาชน) กับตระกูลโสภณพนิชเป็นผู้ถือหุ้นหลัก มีคุณชัย โสภณพนิช เป็นประธานกรรมการคนปัจจุบัน และบริหารโดย นพ. สมศักดิ์ เชาว์วิศิษฐ์เสรี ประธานเจ้าหน้าที่บริหาร
โรงพยาบาลบำรุงราษฎร์เริ่มเปิดให้บริการรักษาผู้ป่วยในลักษณะของโรงพยาบาลเอกชน 200 เตียงในวันที่ 17 กันยายน พ.ศ. 2523 ก่อนที่จะทำการจดทะเบียนเข้าตลาดหลักทรัพย์ในปี พ.ศ. 2532 ต่อมา ได้ทำการเปิดอาคารโรงพยาบาลบำรุงราษฎร์ อินเตอร์เนชั่นแนล ในวันที่ 1 มกราคม พ.ศ. 2540 และโรงพยาบาลบำรุงราษฎร์ได้รับการรับรองคุณภาพระดับสากลครั้งแรกวันที่ 2 กุมภาพันธ์ พ.ศ. 2545 ก่อนทำการเปิดอาคารผู้ป่วยนอกบำรุงราษฎร์ อินเตอร์เนชั่นแนล คลินิก ใน พ.ศ. 2551 มูลนิธิโรงพยาบาลบำรุงราษฎร์ ก่อตั้งปีพ.ศ. 2533 เพื่อส่งเสริมคุณภาพชีวิตชาวไทยให้ดีขึ้น ตลอดจนกิจกรรมการกุศลเพื่อช่วยเหลือชาวไทยผู้ด้อยโอกาส อาทิ การมอบทุนการศึกษา การตรวจสุขภาพและผ่าตัดหัวใจให้เด็กผู้ยากไร้โดยไม่คิดค่าใช้จ่าย
สถานีการค้า
สถานีการค้าเป็นสถานที่หรือสิ่งก่อสร้างซึ่งมีการค้าขายสินค้าเกิดขึ้น เส้นทางซึ่งนำไปสู่สถานีการค้าหรือระหว่างสถานีการค้า รู้จักกันว่า เส้นทางการค้า
สถานีการค้ายังเป็นสถานที่สำหรับผู้คนที่จะพบปะและแลกเปลี่ยนข่าวสารของโลกหรือแม้กระทั่งข่าวจากประเทศบ้านเกิดของตน (สถานีการค้าหลายแห่งบนโลกตั้งอยู่บนสถานที่ซึ่งเป็นแหล่งอพยพที่ได้รับความนิยม) ในเวลานั้นซึ่งยังไม่มีหนังสือพิมพ์
สถานีการค้าอาจกล่าวได้ว่ามีความสำคัญยิ่งต่อประวัติศาสตร์ของหน่วยเงิน ถึงแม้ว่าการแลกเปลี่ยนจะเกิดขึ้นมาเป็นเวลากว่าสหัสวรรษและยังคงดำเนินต่อไป แต่นับจากจุดเริ่มต้นของสถานีการค้า ความจำเป็นที่จะต้องมีสื่อกลางในการใช้จ่ายก็ได้เกิดขึ้น ดังนั้น เครื่อแสดงการค้าและในเวลาต่อมา เหรียญ ได้รับการผลิตจากโลหะมีค่า เช่น ทองคำ เงิน และทองแดง เพื่อที่จะใช้ซื้อและขายสินค้าแทนที่จะเป็นการแลกเปลี่ยน หลังจากการเกิดขึ้นของหน่วยเงิน ทำให้เกิดธนาคารแห่งแรก ๆ ของโลกขึ้นในเจนัวและเวนิซแทบจะในทันที
ลัทธิล่าอาณานิคมของยุโรปสามารถสืบสาวไปจนถึงสมัยคาร์เธจโบราณ แต่เดิมคาร์เธจเป็นเพียงถิ่นฐานการค้าของชาวอาณานิคมฟีนิเซียนเท่านั้น แต่ต่อมาได้เติบโตจนกระทั่งมีอำนาจทางเศรษฐกิจและการเมืองอย่างมหาศาลตลอดทะเลเมดิเตอร์เรเนียน สะสมความมั่งคั่งและอิทธิพลจากอำนาจทางเศรษฐกิจ (การค้า) เกือบทุกเมืองที่มีความสำคัญบนโลกในปัจจุบันต่างก็มีประวัติมาจากการเป็นสถานีการค้ามาก่อนทั้งนั้น: เวนิซ นครนิวยอร์ก เซี่ยงไฮ้ สิงคโปร์ ฮ่องกง เนเปิลส์ รอตเทอร์ดาม เป็นต้น
ชิอากิ โอมิงาวะ
ชิอากิ โอมิกาวะ (, ; เกิดวันที่ 11 พฤศจิกายน ค.ศ. 1989 ที่เมืองคานางาวะ — )
ชิอากิ โอมิกาวะเป็นนักแสดงและนักพาทย์หญิงชาวญี่ปุ่น เธอกลายเป็นนักพาทย์หญิงเมื่อเริ่มมีผลงานเรื่องแรกคือเรื่องโซลอีทเตอร์ โดยรับบทเป็น มากะ อัลบาร์นชิอากิ โอมิกาวะได้ร้องเพลง Mauve-iro no sympathy (เพลง Character song ในเรื่องโซลอีทเตอร์ของมากะกับโซล) โดยได้ร้องร่วมกับ Kouki Uchiyama
คาเอเดะ ฮาชิโมโตะ
คาเอเดะ ฮาชิโมโตะ (; ) คือ ไอดอลญี่ปุ่น สังกัด"Watanabe Entertainment agency" และเป็นหนึ่งในสมาชิกรุ่นที่สาม ของวง "ไอดอลลิ่ง!!!" หมายเลขประจำตัวคือ 21
คาเอเดะ ฮาชิโมโตะ เข้ามาเป็นสมาชิกรุ่นที่สาม ของวง ไอดอลลิ่ง!!! เมื่อเดือน เมษายน ปี พ.ศ. 2552 พร้อมกับ ไอ โอกาว่า และ ยูริกะ ทาจิบานะ
ผลงานแรกที่เธอได้ร่วมร้องกับเพื่อนๆ คือ ผลงานซิงเกิ้ลที่ 7 "เบบี้ บลู"
ในช่วงเดือนธันวาคม ปีพ.ศ. 2552 ไอดอลลิ่ง!!!ได้มีการแบ่งกลุ่มย่อย 2 กลุ่ม เธอได้รับเลือกให้ไปอยู่กลุ่ม "พูโยะ พูโยะ ไอดอลลิ่ง!!!" และได้ออกผลงานซิงเกิ้ลที่ 10 "เลิฟ เมจิก ฟีเวอร์"
โรมรำลึก
โรมรำลึก () เป็นภาพยนตร์แนวโรแมนติกคอเมดี้ในปี ค.ศ. 1953 กำกับและอำนวยการสร้างโดยวิลเลียม ไวเลอร์ นำแสดงโดยเกรกอรี เป็กและออเดรย์ เฮปเบิร์น เขียนบทโดยจอห์น ไดจ์ตันและอัลตัน ทรัมโบ สำหรับทรัมโบในเรื่องนี้ติดอยู่ในบัญชีดำฮอลลีวูด ทำให้เขาไม่มีชื่อเครดิต แต่เมื่อออกจำหน่ายเป็นดีวีดีในปี 2003 ก็มีชื่อเขาอยู่ในรายชื่อ เฮปเบิร์นได้รับรางวัลออสการ์ สาขานักแสดงนำหญิงยอดเยี่ยม และยังได้รับในสาขาบทภาพยนตร์และออกแบบเครื่องแต่งกายอีกด้วย
ในช่วงคริสต์ทศวรรษ 1970 ทั้งเป็กและเฮปเบิร์นมีความคิดที่จะทำภาคต่อ แต่โครงการก็หยุดลง ภาพยนตร์ได้รับการทำใหม่ในฉบับโทรทัศน์ในปี 1987 นำแสดงโดยทอม คอนตีและแคเทอรีน โอเซนเบิร์ก ซึ่งเธอเองก็มาจากราชตระกูลในยุโรป
เจ้าหญิงแอนน์ (Audrey Hepburn) จากประเทศแถบยุโรปประเทศหนึ่งที่กำลังเดินทางทักทายประชาชนทั่วทวีป แต่เมื่อมาถึงโรมเธอก็ทนสภาพเหนื่อยอ่อนและตารางที่แน่นขนัดไม่ไหวจนสติแตกชั่วครู่จนหมอต้องมาฉีดยาให้เธอสงบลงในสภาวะตื่นไม่เต็มที่นั้นเธอก็แอบหลบออกจากปราสาท นักข่าวโจ แบรดลีย์ (Gregory Peck) มาพบเข้าจึงให้เธอหลับเสียคืนหนึ่งที่อพาร์ตเม้นท์ของเขา 
วันต่อมา เขาก็ได้รู้ตัวตนที่แท้จริงของเธอ จึงวางแผนจะทำข่าวชิ้นใหญ่จากสถานการณ์นี้ แต่ในขณะที่กำลังเอาใจแอนน์และพาท่องเที่ยวในโรมเพื่อแอบสัมภาษณ์และถ่ายรูปนั้น โจกลับเป็นฝ่ายเพลิดเพลินและมีความสุขเสียเอง และความอยากเขียนข่าวของเขาก็ลดลงพร้อมๆกับความรู้สึกของทั้งสองซับซ้อนขึ้นเรื่อยๆ
บุษบาริมทาง (ภาพยนตร์)
บุษบาริมทาง () เป็นภาพยนตร์เพลงในปี ค.ศ. 1964 ของ วอร์เนอร์ บราเธอร์ส ถ่ายทำระบบซูเปอร์พานาวิชั่น 70 มม.กำกับโดย จอร์จ คูเกอร์ นำแสดงโดย ออเดรย์ เฮปเบิร์น และ เรกซ์ แฮร์ริสัน
สร้างจาก ละครเพลงบรอดเวย์ ของเลอร์เนอร์แอนด์โลว์ (Lerner & Loewe) ที่โด่งดังในชื่อเดียวกัน ซึ่งดัดแปลงจากบทละครชวนหัวเสียดสีสังคมชนชั้น Pygmalion ของจอร์จ เบอร์นาร์ด ชอว์
Pygmalion เป็นภาพยนตร์ใน ค.ศ. 1938 นำแสดงโดย เลสลี่ ฮาเวิร์ด และ เวนดี้ ฮิลเลอร์ ซึ่งมีการเพิ่มเติมฉากบอลรูมและเปลี่ยนตอนจบให้นางเอกกลับมาหาพระเอกแทนที่จะจากไปอย่างสตรีผู้มาดมั่นตามบทละครดั้งเดิมของชอว์ จนกระทั่ง ค.ศ. 1956 มีการดัดแปลงเรื่องจากบทภาพยนตร์เป็นละครเพลงในชื่อใหม่ว่า My Fair Lady เปิดแสดงย่านบรอดเวย์ในอเมริกา นำแสดงโดย จูลี่ แอนดรูวส์ และ เรกซ์ แฮร์ริสัน ประสบความสำเร็จอย่างสูงจนอีกสองปีต่อมาได้ข้ามไปแสดงที่ลอนดอน อังกฤษ ก่อนสร้างเป็นภาพยนตร์เพลงยิ่งใหญ่ครั้งหลังสุด โดย วอร์เนอร์ บราเธอร์ส ในปี ค.ศ.1964 ระบบพานาวิชั่น 70 มม.ลงทุนสูงลิ่วโดยเฉพาะด้านกำกับศิลป์และเครื่องแต่งกายหรูหราย้อนยุค ได้รับ 8 รางวัลออสการ์ รวมถึงภาพยนตร์ยอดเยี่ยม นักแสดงนำชายยอดเยี่ยม และผู้กำกับยอดเยี่ยม
เข้าฉายในประเทศไทย ครั้งแรกที่ ศาลาเฉลิมไทย เมื่อปี พ.ศ. 2507 ใช้คำโฆษณาว่าโปรแกรม "อัครภาพยนตร์" และอีกหลายครั้งที่โรงหนังฮอลลีวู้ด ใกล้วงเวียนราชเทวี (ชื่อภาษาไทย มาจากชื่อละครเวที บทพระนิพนธ์ของพระเจ้าวรวงศ์เธอ พระองค์เจ้าภาณุพันธุ์ยุคล แห่งคณะอัศวินการละคร ซึ่งคณะกรรมการผู้บริหารโรงภาพยนตร์เห็นเหมาะสมจึงได้ทูลขอประทานอนุญาตนำมาใช้เป็นชื่อภาพยนตร์)
เพลงประกอบภาพยนตร์และละครบรอดเวย์ ได้รับยกย่องว่ามีความไพเราะและเป็นที่จดจำของผู้ชมจนทุกวันนี้ เช่น "Wouldn't It Be Lovely ,The Rain In Spain ,On The Street Where You Live ,Get Me To The Church On Time ,I 've Grown Accustomed To Her Face" เป็นต้น
ศาสตราจารย์หนุ่มโสดผู้เชียวชาญภาษาทั่วโลก พนันกับเพื่อนคู่หูว่า เขาจะทำให้ เอไลซ่า ดูลิตเติล หญิงขายดอกไม้ข้างถนน กลายเป็นสุภาพสตรีชั้นสูงเพรียบพร้อมด้วยกิริยาและภาษาอังกฤษชั้นเลิศ ความสำเร็จดีเกินคาด แม้แต่ลูกศิษย์ชั้นยอดของศาสตราจารย์ ก็ยังเข้าใจผิด คิดว่าเธอเป็นเจ้าหญิงต่างแดนผู้สมบูรณ์แบบอย่างไม่มีใครเทียบ
เธอพอใจความสำเร็จตามที่ใฝ่ฝันแต่แล้วกลับรู้สึกสับสนในอนาคตของตนเอง คนคุ้นเคยย่านตลาดถิ่นเก่าไม่มีใครจำได้ ขณะที่พ่อขี้เมาต้องเผชิญปัญหาการใช้ชีวิตใหม่ภายใต้กรอบ "ศีลธรรมของชนชั้นกลาง" อย่างจำยอม
เอไลซ่าตัดสินใจเริ่มต้นชีวิตใหม่กับหนุ่มผู้ดีคนหนึ่งที่ยอมรับที่มาของเธอได้ แต่แล้วความรู้สึกที่ซ่อนลึกในใจ ทำให้เธอต้องกลับมาหาศาสตราจารย์ในที่สุด
เอวา การ์ดเนอร์
เอวา ลาวิเนีย การ์ดเนอร์ () (24 ธันวาคม ค.ศ. 1922 - 25 มกราคม ค.ศ. 1990) เป็นนักแสดงชาวอเมริกัน
เธอเซ็นสัญญากับเอ็มจีเอ็มสตูดิโอในปี ค.ศ. 1940 และได้รับบทเล็ก ๆ จนเธอได้รับความสนใจจากการแสดงในเรื่อง "The Killers" (1946) หลังจากนั้นเธอได้รับบทนำในหนังฮอลลีวูด และได้รับการเสนอชื่อเข้าชิงรางวัลออสการ์ สาขานักแสดงนำหญิงยอดเยี่ยม จากเรื่อง "Mogambo" (1953)
เธอยังแสดงในหนังดังในคริสต์ทศวรรษ 1950-70 อย่างเช่นเรื่อง "Bhowani Junction" (1956), "On the Beach" (1959), "The Night of the Iguana" (1964), "Earthquake" (1974), และ "The Cassandra Crossing" (1976) การ์ดเนอร์ยังรับงานแสดงจนหยุดในปี 1986 สี่ปีก่อนเธอจะเสียชีวิตด้วยโรคปอดบวม มีอายุ 67 ปี (ปี 1990)
เธอยังติดหนึ่งในรายชื่อดาราที่ยิ่งใหญ่ที่สุดตลอดกาลของสถาบันภาพยนตร์อเมริกัน
โรงเรียนมัธยมศึกษาตอนต้นและตอนปลายโซกะ
โรงเรียนมัธยมศึกษาตอนต้นและตอนปลายโซกะ () เป็นโรงเรียนเอกชน ในการควบคุมดูแลของสมาคมสร้างคุณค่าและอื่นๆ
เพื่อเพื่อนผู้ศรัทธา,สร้างคุณค่า,2550
โตเกียว
แหกค่ายมฤตยู
แหกค่ายมฤตยู () เป็นภาพยนตร์อเมริกันในปี ค.ศ. 1963 มีเรื่องราวเกี่ยวกับค่ายเชลยของสงคราม ระหว่างสงครามโลกครั้งที่ 2 ซึ่งฝ่ายเยอรมันได้ทำการสร้างขึ้น ภาพยนตร์ดัดแปลงมาจากหนังสือชื่อ "The Great Escape" โดยพอล บริกฮิล ที่สร้างจากเรื่องจริงในการหลบหนีของ Stalag Luft III ใน Żagań ประเทศเยอรมนี ตัวละครในภาพยนตร์เป็นตัวละครที่มีอยู่จริง ภาพยนตร์สร้างโดยบริษัทมิริช ออกฉายโดยยูไนเต็ดอาร์ทิตส์ สร้างและกำกับโดยจอห์น สเติร์กส นำแสดงโดยสตีฟ แม็กควีน, เจมส์ การ์เนอร์และริชาร์ด แอตเทนโบโร
เรียกเขาว่าอีกา
เรียกเขาว่าอีกา Crows เป็นผลงานของ Hiroshi Takahashi และ TETSUHIRO HIRAKAWA ถูกสร้างเป็น ภาพยนตร์ 3 ภาค CROWS ZERO I , CROWS ZERO II และ CROWS EXPLODE และยังสร้างเป็นอะนิเมะชื่อว่า CROWS ONE
มังงะ
CROWS ZERO I เรียกเขาว่าอีกา I
เก็นจิ ทาคิยะ เพิ่งเข้ามาโรงเรียนและต้องการเป็นอันดับหนึ่งเพื่อที่จะล้ม เซริซาวะ ทามาโอะ และ บันโด ฮิเดโตะ (กลุ่มบุโซเซนเซน) คนที่เก่งทีสุดคือ ลินดาแมน
CROWS ZERO II เรียกเขาว่าอีกา II
หลังจาก เก็นจิ ทาคิยะ ล่ม เซริซาวะ และ บันโด ได้ก็ได้ขึ้นเป็นอันดับหนึ่งแต่ก็แพ้ ลินดาแมน (ฮายาชิดะ เมงุมิ) อยู่ดีและหลังจากนั้นก็เกิดเรื่องกับ รร.โฮเซน จึงได้เปิดศึกกับโฮเซนอีกครั้งหลังจากรุ่นที่จบไปแล้วได้ทำสัญญาสงบศึกไว้ คนที่เก่งที่สุดคือ ลินดาแมน
CROWS
ภาคของ โบยะ ฮารุมิจิ เป็นภาคหลังจากกลุ่ม เก็นจิ ทาคิยะ จบไปแล้ว แต่ ลินดาแมน,บันโด,3สิงห์ ยังไม่จบ คนที่เก่งที่สุดคือ ลินดาแมน โบยะเกือบชนะได้
ตอนพิเศษ โบยะ ฮารุมิจิ,บันโด ฮิเดโตะ,ปง-มาโค-ฮิโรมิ,Supplementary Story : ตอน บุโซเซ็นเซ็นรุ่นที่4
WORST
ก็ต่อด้วยภาคของ ซึกิชิมะ ฮานะ ซึ่งภาคนี่ยังมีรุ่นพี่จากภาค CROWS คือ เซ็ตต้อน,บุชเชอร์ และอื่นๆ คนที่เก่งที่สุดคือ ฮานากิ กุริโกะ
ตอนพิเศษ QP Azuma Ryo Gaiden
ทรู ดิจิตอล คอนเท้นท์ แอนด์ มีเดีย
ทรู ดิจิตอล คอนเท้นท์ แอนด์ มีเดีย () เป็นผู้ให้บริการสื่อดิจิทัลในประเทศไทย เป็นบริษัทในเครือธนเทเลคอมของเครือเจริญโภคภัณฑ์ และมีบริษัทย่อยคือ ทรูดิจิตอล พลัส
พะจุณณ์ ตามประทีป
พลเรือเอก พะจุณณ์ ตามประทีป (ชื่อเล่น: ตุ้ม) กรรมการในคณะกรรมการปฏิรูปประเทศด้านการป้องกันและปราบปรามการทุจริตและประพฤติมิชอบและสมาชิกสภาขับเคลื่อนการปฏิรูปประเทศ อดีตหัวหน้าสำนักงานมูลนิธิรัฐบุรุษและนายทหารคนสนิท พล.อ.เปรม ติณสูลานนท์ อดีตนายกรัฐมนตรีและประธานองคมนตรีในรัชกาลที่ 9 เกิดเมื่อวันที่ 14 พฤศจิกายน พ.ศ. 2494 จบการศึกษาจากโรงเรียนเตรียมทหารรุ่นที่ 12 (ตท.12-ร่วมรุ่นกับ พล.อ.ประยุทธ์ จันทร์โอชา, พล.ต.อ.วิเชียร พจน์โพธิ์ศรี, พล.ต.ท.สัณฐาน ชยนนท์), โรงเรียนนายเรือรุ่นที่ 69, วิทยาลัยป้องกันราชอาณาจักรรุ่นที่ 46 (วปอ.46)
พล.ร.อ.พะจุณณ์ มีบทบาทในช่วงวิกฤตการณ์การเมืองในประเทศไทย พ.ศ. 2549 โดยในคืนวันเสาร์ที่ 4 กุมภาพันธ์ พ.ศ. 2549 พล.ร.อ.พะจุณณ์ ซึ่งในขณะนั้นมียศ พลเรือโท (พล.ร.ท.) เป็นผู้รับหนังสือร้องทุกข์ของแผ่นดินจาก นายสนธิ ลิ้มทองกุล ผู้นำการขับไล่ พ.ต.ท.ทักษิณ ชินวัตร นายกรัฐมนตรี ที่นำคณะผู้ชุมนุมกลุ่มหนึ่งเดินจากที่ชุมนุมลานพระบรมรูปทรงม้า มายังบ้านสี่เสาเทเวศน์ ซึ่งเป็นบ้านพักของ พล.อ.เปรม ติณสูลานนท์ และเป็นผู้นำนายสนธิเข้าไปเจรจาในบ้านเป็นเวลา 10 นาที ก่อนที่นายสนธิจะออกมา เนื่องจากในขณะนั้น พล.อ.เปรม มิได้อยู่ในบ้าน
หลังการรัฐประหารเมื่อวันที่ 19 กันยายน พ.ศ. 2549 ได้รับแต่งตั้งให้ดำรงตำแหน่งสมาชิกสภานิติบัญญัติแห่งชาติ (สนช.) ด้วยในอัตราข้าราชการทหารกองทัพเรือ
จากนั้นในปี พ.ศ. 2552 ได้มีพระบรมราชโองการโปรดเกล้าฯแต่งตั้ง ข้าราชการทหารและตำรวจ ในส่วนของ พล.ร.อ.พะจุณณ์ ได้เลื่อนยศเป็น พลเรือเอก (พล.ร.อ.) ในอัตราจอมพล และได้รับตำแหน่งที่ปรึกษาพิเศษกองทัพเรือ
โดยในช่วงวิกฤตการณ์การเมืองไทยนั้น พล.ร.อ.พะจุณณ์ ในฐานะนายทหารใกล้ชิด พล.อ.เปรม มักจะเป็นผู้ตอบโต้หรือแถลงแทนตัว พล.อ.เปรม เมื่อถูกพาดพิงถึงเสมอ ๆ
หลังรัฐประหารในประเทศไทย พ.ศ. 2557 ได้รับการแต่งตั้งเป็นสมาชิกสภาขับเคลื่อนการปฏิรูปประเทศและกรรมการในคณะกรรมการปฏิรูปประเทศด้านการป้องกันและปราบปรามการทุจริตและประพฤติมิชอบ
ชีวิตส่วนตัว พล.ร.อ.พะจุณณ์สมรสกับ นางพรเพ็ญ ตามประทีป มีบุตรสาวหนึ่งคนชื่อ แพรววลัย ตามประทีป อดีตประธานสหภาพรัฐวิสาหกิจ บริษัทท่าอากาศยานไทย จำกัด (มหาชน)
เขาถูกตำรวจออกหมายเรียกในข้อกล่าวหาทำความผิดตาม พระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 ในวันที่ 26 กุมภาพันธ์ พ.ศ. 2559ในขณะที่ดำรงตำแหน่งสมาชิกสภาขับเคลื่อนการปฏิรูปประเทศเขาเดินทางมารับทราบข้อกล่าวหาในวันที่10 มีนาคม พ.ศ. 2559
โอเมกา ซูพรีม
โอเมกา ซูพรีม () เป็นชื่อตัวละครจากเรื่อง ทรานส์ฟอร์มเมอร์ส
โอเมกา ซูพรีม คือนักรบฝ่ายไซเบอร์ทรอน มีลักษณะเด่นที่รูปร่างใหญ่โตกว่าพวกพ้องคนอื่นๆ ในบางภาคนั้นสามารถทำการรวมร่างกับคอนวอย เพื่อเป็นกำลังเสริมให้กับไซเบอร์ทรอน
โอเมกา ซูพรีม เป็นหุ่นยนต์ฝ่ายไซเบอร์ทรอนที่มีลักษณะเด่นที่รูปร่างใหญ่โต ด้วยความที่โอเมกา ซูพรีม ตัวใหญ่ยักษ์ทำให้เขาสามารถแปลงเป็นจรวดอวกาศที่สามารถบรรทุกหุ่นยนต์ฝ่ายไซเบอร์ทรอนทุกตัวไปยังดาวไซเบอร์ทรอนได้ เมื่อครั้งอดีตตอนก่อนกำเนิดสงคราม โอเมกาซูพรีมและหุ่นยนต์กลุ่มคอนสตรัคติคอน เคยเป็นเพื่อนกันมาก่อน ก่อนที่กลุ่มคอนสตรัคติคอนจะถูกเมกาทรอนล้างสมอง จนหลังจากนั้นโอเมกา ซูพรีม ก็ได้ย้ายข้างมาอยู่กับฝ่ายไซเบอร์ทรอน
โอเมกา ซูพรีม ได้เข้าร่วมทีมกับแกรนด์คอนวอย ร่างพาหนะของโอเมกา ซูพรีม เกิดจากการรวมร่างของ โอเมกา แบทเทิลชิฟ กับ โอเมกา เทรน นอกจากนี้ยังสามารถซูเปอร์ลิงก์(รวมร่าง)เป็น โอเมกา คอนวอย ได้
มอนเทล วอนเทเวียส พอร์เตอร์
แฮสแซน แฮมิน แอสแซด (Hassan Hamin Assad) ชื่อเกิด อัลวิน เบิร์ก จูเนียร์ (Alvin Burke Jr.) เกิด 28 ตุลาคม ค.ศ. 1973 นักมวยปล้ำอาชีพและอดีตนักฟุตบอลชาวอเมริกัน เคยปล้ำให้กับWWE, โทเทิลนอนสต็อปแอคเชินเรสต์ลิง(TNA) และนิวเจแปนโปรเรสต์ลิง(NJPW) ภายใต้ชื่อ มอนเทล วอนเทเวียส พอร์เตอร์ (Montel Vontavious Porter) เรียกโดยย่อว่า เอ็มวีพี (MVP) อดีตแชมป์ยูเอส 2 สมัย, แชมป์แท็กทีม WWE ร่วมกับแมต ฮาร์ดี 1 สมัย และแชมป์อินเตอร์คอนติเนนทัล IWGPคนแรก
แรพโซดีออนอะธีมออฟปากานินี
แรพโซดี ออนอะธีมออฟ ปากานินี ในบันไดเสียง เอ ไมเนอร์, โอปุส 43 (; ) เป็นผลงานประพันธ์ของเซียร์เกย์ รัคมานีนอฟ เขียนขึ้นสำหรับบรรเลงเดี่ยวเปียโนกับวงออร์เคสตรา มีลักษณะคล้ายเปียโนคอนแชร์โต
รัคมานินอฟเขียนผลงานชิ้นนี้ขึ้นที่บ้านพักของเขาในสวิตเซอร์แลนด์ระหว่างวันที่ 3 กรกฎาคม ถึง 18 สิงหาคม ค.ศ. 1934 ออกแสดงครั้งแรกที่บัลติมอร์ รัฐแมริแลนด์ สหรัฐอเมริกา เมื่อวันที่ 7 พฤศจิกายน ค.ศ. 1934 อำนวยเพลงโดยลีโอโปลด์ สโตโควสกี โดยรัคมานินอฟบรรเลงเดี่ยวเปียโนด้วยตัวเอง
ผลงานชิ้นนี้ประกอบด้วยวาริเอชัน 24 ชิ้นที่ดัดแปลงมาจาก คาปรีซ์หมายเลข 24 ในบันไดเสียง เอ ไมเนอร์ ผลงานชิ้นสุดท้ายในชุด คาปรีซ์ 24 ชิ้นสำหรับเดี่ยวไวโอลิน ของนิกโคโล ปากานินี ประกอบด้วยในปี ค.ศ. 1939 มิคาอิล ฟ็อกกิน นักออกแบบท่าเต้นชาวรัสเซีย ได้ติดต่อขออนุญาตรัคมานินอฟเพื่อนำผลงานนี้มาดัดแปลงสำหรับแสดงบัลเลต์เรื่อง "ปากานินี" โดยได้ขอดัดแปลงวาริเอชันที่ 18 จากบันไดเสียง ดี-แฟลต เมเจอร์ เป็น เอ ไมเนอร์ แทน บัลเลต์เรื่องนี้ออกแสดงครั้งแรกที่รอยัลโอเปราเฮาส์ กรุงลอนดอน โดยคณะเดอะรอยัลบัลเลต์
ภาพยนตร์เรื่อง "Somewhere in Time" (1980) ของฌองโนต์ ชวาร์ก นำแสดงโดยคริสโตเฟอร์ รีฟ และเจน ซีมัวร์ สร้างจากนวนิยายเรื่อง "Bid Time Return" ของริชาร์ด แมททีสัน ใช้วาริเอชันที่ 18 ในบันไดเสียง ดี-แฟลต เมเจอร์ เป็นดนตรีแบกกราวด์ในภาพยนตร์เกือบทั้งเรื่อง
การลอบสังหารโซเครติส กิโอลิอาส
การลอบสังหารโซเครติส กิโอลิอาส เกิดขึ้นเมื่อวันที่ 19 กรกฎาคม พ.ศ. 2553 เมื่อกิโอลิอาส ผู้สื่อข่าวเชิงสืบสวนและผู้กระจายเสียงชาวกรีก ถูกยิงอย่างน้อย 15 นัดที่ระยะเผาขนนอกบ้านของเขาในกรุงเอเธนส์ สัณฐานของมือปืนยังไม่เป็นที่รู้จัก แต่อาวุธที่ใช้สังหารนั้นเกี่ยวโยงกับการโจมตีครั้งที่แล้วของเซ็คท์ออฟเรโวลูชันนารี หนึ่งในกลุ่มก่อการร้ายที่อันตรายที่สุดซึ่งยังคงปฏิบัติการอยู่ในกรีซ กิโอลิอาสเป็นผู้สื่อข่าวรายแรกที่ถูกฆาตกรรมในกรีซในเวลากว่า 25 ปี
เมื่อเวลาประมาณ 5.30 น. (UTC) วันที่ 19 กรกฎาคม พ.ศ. 2553 ชายสามคนแต่งกายคล้ายกับเจ้าหน้าที่รักษาความปลอดภัยและสวมเสื้อเกราะกันกระสุนมาที่บ้านของกิโอลิอาส ซึ่งตั้งอยู่ในกรุงเอเธนส์ ชายสามคนดังกล่าวได้เรียกกิโอลิอาสทางอินเทอร์คอมไปยังถนนนอกบ้านพักของเขาโดยแสร้งทำเป็นว่ารถของเขากำลังถูกขโมย แต่เมื่อกิโอลิอาสมาถึง มีรายงานว่าชายกลุ่มดังกล่าวได้เปิดฉากยิงใส่เขาด้วยไรเฟิลกึ่งอัตโนมัติ 9 มม. สองกระบอก จำนวนทั้งสิ้น 16 นัด ก่อนที่จะขับรถหนีออกไป กิโอลิอาสเสียชีวิตทันที
ทวิภพ (ภาพยนตร์)
ทวิภพเป็นภาพยนตร์อิงประวัติศาสตร์จากวรรณกรรมชื่อดังของทมยันตี
มณีจันทร์ ผู้เชี่ยวชาญพิเศษระดับ 6 สาขาประวัติศาสตร์ ประจำกงสุลไทยนครปารีส ถูกเรียกตัวด่วนในคืนนั้น ในฐานะตัวแทนผู้เกี่ยวข้องกับประเทศสยาม อันเป็นที่มาของบันทึกนั้น วัวอิยา ถูกจัด ระดับความสำคัญเพียง “นิยายไร้สาระ” แต่ในความคิดของ มณีจันทร์ มันเป็นสิ่งที่น่าค้นหา …เธอได้ล่วงล้ำเข้าไปในดินแดนแห่งความลับที่ถูกกำหนดไว้จากบันทึกนี้ ดินแดนที่เธอไม่เชื่อว่าเป็นจริงเมื่อแยกจากโลกปัจจุบัน ..หญิง สาวต้องกลับประเทศไทยด้วยเหตุผลบางประการ
ที่บ้านเกิดในเมืองไทย มณีจันทร์ สับสนและแยกแยะไม่ออกว่า ตัวเธออยู่ในความเป็นจริงอันใด.. “วันนี้คืออดีตของพรุ่งนี้ ? หรือ วันนี้คืออนาคตของเมื่อวาน ?” “มณีจันทร์” จะอยู่ในตำแหน่งไหนของตัวเธอเอง หลายครั้งที่เธอคิดอยู่เสมอว่า เธอเป็นต้นเหตุของบันทึกเสียเองหรือไม่ ? และการเดินทางครั้งใหม่ของ มณีจันทร์ ก็เริ่มขึ้น
เมื่อภาวะสมดุล ความจริงกึ่งฝัน นำ มณีจันทร์ สู่ดินแดนที่แปลกหน้าทีละน้อย ดินแดนนั้นคือบ้านเกิดเมืองนอนของเธอนั่นเอง แต่เธอเป็นคนแปลกหน้าของที่นั่น…เธอได้กลับไปสู่บ้านเมืองของเธอเมื่อร้อยกว่าปีที่แล้ว กลับไปสู่ “สยาม” แห่งการเริ่มต้นของอารยธรรมใหม่ กลับไปสู่ รัชสมัยพระจอมเกล้าฯ ยุคแห่งการเอาตัวให้รอดจากการล่าอาณานิคมของตะวันตก ยุคที่ต้องยอมรับว่า “ภาษาอังกฤษคือภาษาอนาคต”
“การกลับไปได้เห็น” ของมณีจันทร์เหมือนความฝันที่มีอยู่ในตัวเราทุกคน แต่อย่างไรก็ตาม คำว่า “ไม่มีที่ไหนเหมือนบ้าน” ก็ยังเป็นสิ่งเตือนใจเสมอ ..แต่ที่ไหนล่ะคือบ้านที่แท้จริงของเธอ ? ที่ใดคือปัจจุบันของเธอ ? ความรักอยู่ที่ภพไหน ?
การเสียดินแดนครั้งสำคัญที่สุดในสยาม หรือ “วิกฤต ร.ศ. 112”..คือบทสุดท้ายของเรื่องราว รวมทั้งเป็นวิกฤตสำคัญของเธอด้วย เหตุการณ์ที่ปากน้ำ ใน “วิกฤต ร.ศ. 112” ทำให้มณีจันทร์ต้องเสียสละความรัก เพื่อ คงอดีตที่ถูกต้องไว้ มณีจันทร์ ได้เข้าใจว่า “ความทุกข์ที่เกิดจากความรัก ไม่ใช่เพราะมันจากไป หากแต่เพราะมันยังอยู่ต่างหาก”
ในการถ่ายภาพยนตร์เรื่องทวิภพใช้เวลาถ่ายทำทั้งหมด 2 ปีกว่าโดยการวิจัยประมาณ 1 ปีและการถ่ายทำ 6-7 เดือน
ซูซูกะ โมริตะ
ซูซูกะ โมริตะ () คือ ไอดอลญี่ปุ่น สังกัด"HOP CLUB agency" และเป็นหนึ่งในสมาชิกรุ่นที่สอง ของวง"ไอดอลลิ่ง!!!" หมายเลขประจำตัวคือ 11
ซูซูกะเข้ามาเป็นสมาชิกรุ่นที่สอง ของวง ไอดอลลิ่ง!!! เมื่อเดือน เมษายน ปี พ.ศ. 2551 
ผลงานแรกที่เธอได้ร่วมร้องกับเพื่อนๆ คือ ผลงานซิงเกิลที่ 3 "โคคุฮาคุ"
ในช่วงเดือนธันวาคม ปีพ.ศ. 2551 ไอดอลลิ่ง!!!ได้มีการแบ่งกลุ่มย่อย 4 กลุ่ม เธอได้รับเลือกให้ไปอยู่กลุ่ม "ฟุริฟุริ ไอดอลลิ่ง!!!" และได้ออกผลงานซิงเกิ้ลที่ 5 "ฮันนินวะ อะนาตะ เดส"
ในช่วงเดือนธันวาคม ปีพ.ศ. 2552 ไอดอลลิ่ง!!!ได้มีการแบ่งกลุ่มย่อย 2 กลุ่ม เธอได้รับเลือกให้ไปอยู่กลุ่ม "โทกิเมกิ ไอดอลลิ่ง!!!" และได้ออกผลงานซิงเกิ้ลที่ 9 "เทโนะ ฮิระ โนะ ยูกิ" ซูสึกะ อำลาออกจากวงเมื่อปี พ.ศ. 2555 ปัจจุบันลายเป็นนักแสดง
มัดแฟล็ปส์
มัดแฟล็ปส์ () เป็นตัวละครจากเรื่องทรานส์ฟอร์มเมอร์ส
มัดแฟล็ปส์ หุ่นวัยรุ่นสุดโจ๋เช่นเดียวกับสกิ๊ดส์ นิสัยของมัดแฟล็ปส์เป็นพวกไฮเปอร์ ชอบหาเรื่องทะเลาะกับสกิ๊ดส์ เขาพยายามทำตัวเป็นผู้ใหญ่ แต่กลับไม่สามารถหยุดพล่ามได้มัดแฟล็ปส์ เป็นหุ่นยนต์ฝ่ายออโต้บ็อทส์ที่ติดตามหุ่นยนต์ตัวอื่นๆ มาปราบหุ่นยนต์ดีเซ็ปติคอนส์ ได้เริ่มปฏิบัติการแรกคือไล่ล่าดีเซ็ปติคอนส์ที่เซี่ยงไฮ้ และได้ร่วมกันไล่ล่า ไซด์เวย์ส (SIDEWAYS) เพื่อตัดกำลังของฝ่ายดีเซ็ปติคอนส์
เมื่อหลังจากเสร็จสิ้นภารกิจไล่ล่าดีเซ็ปติคอนส์ที่เซี่ยงไฮ้แล้ว หน่วยเนสท์และหุ่นยนต์ออโต้บ็อทส์ทุกตัวก็ได้กลับฐานทัพดีเอโก้กาเซีย (DIAGO CARCIA) มัดแฟล็ปได้เปลี่ยนการแปลงร่าง จากเดิมแปลงร่างเป็นรถไอศกรีม มาแปลงร่างเป็น รถเชฟโรเล็ตแทร็กซ์ สีแดงส้ม ต่อมาได้มีปฏิบัติการไล่ล่าดีเซ็ปติคอนส์อีกครั้ง แต่ครั้งนี้โชคร้ายที่อ็อพติมัส ไพรม์ถูกเม็กกาทรอนฆ่าตาย เนื่องจากได้ปกป้องแซม วิทวิคกี้และให้เขาหนีไป มัดแฟล็ปส์ สกิ๊ดส์ และบัมเบิลบี ได้ไปทำหน้าที่อารักขา แซม มิเคล่า และลีโอ เพื่อนของแซมจอมขี้กลัว พอเกิดเหตุร้ายลีโอก็ชอบพูดให้คนอื่นเสียขวัญตลอดเวลา
แซมถูกตราหน้าว่าเป็นผู้ต้องหา เพราะเดอะฟอลเลนได้แฮ็คเข้าไปในดาวเทียมเพื่อบอกกับมนุษย์ทุกคนให้มาจับตัวแซม ทำให้ แซม มิเคล่า และลีโอ ต้องหนีหัวซุกหัวซุนกัน ส่วนบัมเบิลบี ทำหน้าที่เป็นผู้ดูแลความปลอดภัย และทำหน้าที่เป็นผู้ควบคุมนิสัยของมัดแฟล็ปส์ และสกิ๊ดส์อีกด้วย ไม่นานแซมก็ได้ไปหาซิมมอนส์ อดีตนายทหารผู้ภักดีในหน่วยงานลับ เซ็กเตอร์ เซเว่น(SECTOR SEVEN) เพื่อขอให้เขาช่วย จนต่อมาทุกคนได้ไปเจอกับเจ็ทไฟร์(JETFIRE)ที่พิพิธภัณฑ์การบินและอวกาศสวิสโซเนี่ยน หลังจากนั้นเจ็ทไฟร์ก็ได้พาทุกคนไปที่ประเทศอียิปต์ หลังจากนั้น เจ็ทไฟร์ก็เล่าให้ทุกคนฟังว่าแมททริกซ์แห่งจิตพลังผู้นำ หรือ เดอะแมททริกซ์ออพลีดเดอร์ชิพ สามารถคืนชีวิตให้อ็อพติมัส ไพรม์ฟื้นขึ้นมาได้
หลังจากนั้นเม็กกาทรอนได้ส่งกำลังพลดีเซ็ปติคอนส์ไปค้นหาแซมเพื่อไม่ให้แซมไปถึงร่างอ็อพติมัส ไพรม์ ทุกคนได้แยกกันไปจัดการดีเซ็ปติคอนส์ บัมเบิลบีล่อดีเซ็ปติคอนส์ส่วนหนึ่งไปทางอื่น และคอยสังเกตการณ์ให้แซมได้ไปถึงร่างอ็อพติมัส ไพรม์อย่างปลอดภัย ส่วน มัดแฟล็ปส์ สกิ๊ดส์ เจ้าหน้าที่ซิมมอนส์ และลีโอ ได้ไปหลบอยู่ที่ปลอดภัย แต่ต้องมาเจอกับดีวาสเตเตอร์ หุ่นยนต์ฝ่ายคอนสตรัคติคอน จนมัดแฟล็ปส์ถูกดูดเข้าไป แต่รอดออกมาได้ มัดแฟล็ปส์และสกิ๊ดส์ได้ปะทะกับดีวาสเตเตอร์จนได้รับบาดเจ็บเพียงเล็กน้อย โชคดีที่ทหารได้ยิงอาวุธต้นแบบไปถึงดีวาสเตเตอร์จนสิ้นชีพเรียบร้อยแล้ว จนหลังจากนั้นออโต้บ็อทส์เป็นฝ่ายมีชัยและแซมชุบชีวิตอ็อพติมัสได้สำเร็จ
เดอะโรดส์โคลอสซัส
เดอะโรดส์โคลอสซัส () เป็นการ์ตูนล้อการเมืองเชิงสัญลักษณ์ในช่วงยุคล่าอาณานิคมในแอฟริกา เป็นรูปของนักล่าอาณานิคมชาวอังกฤษ ซีซิล โรดส์ เป็นยักษ์ยืนอยู่เหนือทวีปแอฟริกา การ์ตูนดังกล่าววาดขึ้นเป็นครั้งแรกโดยเอ็ดเวิร์ด ลินลีย์ แซมบูร์น ปรากฏครั้งแรกในนิตยสาร "พันช์" ค.ศ. 1892 การ์ตูนดังกล่าวได้รับการตีพิมพ์เพิ่มอีกหลายครั้งในเวลานั้น และได้กลายมาเป็นภาพประกอบมาตรฐานในประวัติศาสตร์
อนุสัญญาคอนสแตนติโนเปิล
อนุสัญญาคอนสแตนติโนเปิล () เป็นสนธิสัญญาซึ่งลงนามโดยสหราชอาณาจักร เยอรมนี จักรวรรดิออสเตรีย-ฮังการี สเปน ฝรั่งเศส อิตาลี เนเธอร์แลนด์ รัสเซีย และจักรวรรดิออตโตมัน เมื่อวันที่ 29 ตุลาคม ค.ศ. 1888 ในคริสร์ทศวรรษ 1880 อังกฤษได้ยึดครองทางกายภาพเหนือคลองสุเอซและอียิปต์ ฝรั่งเศส ผู้ซึ่งเคยมีสิทธิ์เหนือคลองและยังคงถือหุ้นส่วนใหญ่ของบริษัทคลองสุเอซไว้ หวังว่าจะทำให้การควบคุมของอังกฤษอ่อนแอลงและพยายามที่จะโน้มน้าวให้ชาติยุโรปสนับสนุนการทำให้คลองเป็นเขตระหว่างประเทศ ทั้งสองชาติยินยอมให้คลองเป็นกลางตามสนธิสัญญาดังกล่าว มาตรา 1 รับประกันให้เรือทุกลำผ่านเข้าออกคลองได้ทั้งในช่วงสงครามและสันติภาพ แต่มาตรา 10 กลับอนุญาตให้เคดีฟดำเนินมาตรการเพื่อ "การป้องกันอียิปต์และการธำรงรักษาความสงบเรียบร้อย" ข้อความหลังได้ถูกใช้เพื่อปกป้องผลประโยชน์โดยอังกฤษในระหว่างสงครามโลกครั้งที่สอง และโดยอียิปต์เพื่อต่อต้านการเดินเรือของอิสราเอลภายหลัง ค.ศ. 1948
ชาติผู้ลงนามประกอบด้วยมหาอำนาจยุโรปทั้งหมดในเวลานั้น และสนธิสัญญาดังกล่าวได้ถูกตีความว่าเป็นการรับประกันสิทธิ์ในการผ่านเข้าออกคลองสุเอซของเรือใด ๆ ทั้งในช่วงสงครามและสันติภาพ
มหาวิทยาลัยแคลิฟอร์เนีย เดวิส
มหาวิทยาลัยแคลิฟอร์เนีย เดวิส () เป็นมหาวิทยาลัยรัฐ ตั้งอยู่ในเมืองเดวิส ซึ่งอยู่ทางทิศตะวันตกของเมืองแซคราเมนโต ในรัฐแคลิฟอร์เนีย สหรัฐอเมริกา มหาวิทยาลัยก่อตั้งในปี ค.ศ. 1905 เพื่อเป็นศูนย์การวิจัยการเกษตรของมหาวิทยาลัยแคลิฟอร์เนีย เบิร์กลีย์ ต่อมาในปี ค.ศ. 1959 ได้ก่อตั้งอย่างเป็นทางการให้เป็นหนึ่งในสิบวิทยาเขตของมหาวิทยาลัยแคลิฟอร์เนีย มหาวิทยาลัยแคลิฟอร์เนีย เดวิส มีชื่อเสียงทางด้าน เกษตรกรรม นิเวศวิทยาและพึชสวน วิทยาศาสตร์ด้านชีววิทยา และ สัตวแพทย์ และถึอเป็นหนึ่งในไอวี่ของมหาวิทยาลัยรัฐ (Public Ivies)
คราวน์โคโลนี
คราวน์โคโลนี () หรือ อาณานิคมในพระองค์ เป็นประเภทหนึ่งของการบริการอาณานิคมของจักรวรรดิอังกฤษ
คราวน์โคโลนีถูกปกครองโดยข้าหลวงซึ่งได้รับการแต่งตั้งโดยพระมหากษัตริย์อังกฤษ (และ ในภายหลัง รัฐมนตรีว่าการอาณานิคม) ถึงแม้ว่าคำดังกล่าวจะไม่ถูกใช้ตั้งแต่แรกก็ตาม อาณานิคมแห่งแรกซึ่งเป็นที่รู้จักกันว่าคราวน์โคโลนี คือ อาณานิคมเวอร์จิเนีย ในสหรัฐอเมริกาปัจจุบัน ในภายหลังจึงได้ถูกควบคุมโดยบริษัทเวอร์จิเนีย ในปี ค.ศ. 1624
จนกระทั่งกลางคริสต์ศตวรรษที่ 19 คำดังกล่าวมักจะหมายถึงอาณานิคมซึ่งอังกฤษได้มาจากสงคราม อย่างเช่น ตรินิแดด และบริติชกินี แต่หลังจากจุดนี้ คราวน์โคโลนีได้มีการใช้อย่างแพร่หลายโดยหมายความถึงอาณานิคมใด ๆ ก็ตามที่ไม่ใช่บริติชราช และอาณานิคมซึ่งเป็นถิ่นฐานของอังกฤษ อย่างเช่น ออสเตรเลีย แคนาดา และนิวซีแลนด์ ซึ่งในภายหลังกลายมาเป็นดินแดนในปกครอง
คำดังกล่าวได้มีการใช้เรื่อยมาจนกระทั่ง ค.ศ. 1981 เมื่อพระราชบัญญัติสัญชาติอังกฤษ ค.ศ. 1981 จัดระดับอาณานิคมอังกฤษที่เหลืออยู่เป็น "ดินแดนขึ้นกับอังกฤษ" และนับตั้งแต่ ค.ศ. 2002 เป็นต้นมา อาณานิคมเหล่านี้ได้เป็นที่รู้จักกันว่า อาณานิคมโพ้นทะเลของสหราชอาณาจักร
คราวน์โคโลนีสามารถแบ่งออกได้เป็น 3 ประเภท ในปี ค.ศ. 1918 โดยแตกต่างกันในระดับของอิสรภาพในการปกครองตนเอง คราวน์โคโลนีที่มีสภาผู้แทนราษฎร เช่น เบอร์มิวดา จาไมกา ศรีลังกา และ ฟิจิ ซึ่งมีสภานิติบัญญัติ 1-2 สภา ซึ่งประกอบด้วยสมาชิกซึ่งได้รับการแต่งตั้งโดยพระมหากษัตริย์หรือได้รับเลือกมาจากท้องถิ่น อาณานิคมเหล่าที่มีสภาซึ่งสมาชิกได้มาจากการเสนอชื่อ อย่างเช่น บริติชฮอนดูรัส เซียร์ราลีโอน เกรนาดา และ ฮ่องกง ซึ่งสมาชิกสภาทั้งหมดได้รับเลือกจากพระมหากษัตริย์ โดยบางส่วนได้รับแต่งตั้งผู้แทนจากประชาชนท้องถิ่น คราวน์โคโลนีประเภทที่สาม ซึ่งมีจำนวนน้อยที่สุด คือ อาณานิคมซึ่งปกครองโดยข้าหลวงโดยตรง อย่างเช่น บาซูโตแลนด์ ยิบรอลตาร์ เซนต์เฮเลนา และ สิงคโปร์
สนธิสัญญาลอนดอน (1604)
สนธิสัญญาลอนดอน เป็นสนธิสัญญาซึ่งลงนามเมื่อวันที่ 18 สิงหาคม (ปฏิทินเก่า ตรงกับ 28 สิงหาคม ในปฏิทินใหม่) ค.ศ. 1604 เพื่อยุติสงครามอังกฤษ-สเปนซึ่งยืดเยื้อมาเป็นเวลากว่า 19 ปี การเจรจาเกิดขึ้นที่โซเมอเซทเฮาส์ในลอนดอน จึงอาจรู้จักกันในอีกชื่อหนึ่งว่า การประชุมโซเมอเซทเฮาส์
ภายหลังการสวรรคตของสมเด็จพระราชินีนาถเอลิซาเบธที่ 1 แห่งอังกฤษ ผู้สืบทอดตำแหน่ง สมเด็จพระเจ้าเจมส์ที่ 1 แห่งอังกฤษ ได้พยายมยุติความขัดแย้งที่ยืดเยื้อและสิ้นเปลือง พระเจ้าฟิลิปที่ 3 แห่งสเปน ทรงรับช่วงของสงครามต่อจากรัชกาลก่อนหน้า พระเจ้าฟิลิปที่ 2 แห่งสเปน ได้ตอบรับข้อเสนออย่างอบอุ่นและทรงสั่งเริ่มต้นการเจรจาในเวลาต่อมา
สงครามอังกฤษ-สเปนเป็นความขัดแย้งที่ซับซ้อนและเปลี่ยนแปลงอยู่เสมอ ซึ่งมีความเชื่อมโยงกับสงครามแปดสิบปีในเนเธอร์แลนด์ สงครามศาสนาของฝรั่งเศส และสงครามเก้าปีในไอร์แลนด์ เงื่อนไขของสนธิสัญญาเป็นประโยชน์อย่างมากต่อสเปน เนื่องจากสเปนสามารถยุติการสนับสนุนของอังกฤษต่อกบฏดัตช์ตั้งแต่สนธิสัญญานันซัช (ค.ศ. 1585) และยุติการโจมตีการค้าทางทะเลของสเปน ในขณะเดียวกัน สนธิสัญญาดังกล่าวได้รับรองว่าสเปนจะยุติความหวังที่จะฟื้นฟูนิกายโรมันคาทอลิกในอังกฤษ หลังจากสนธิสัญญาดังกล่าว ทั้งสองชาติไม่มีสงครามต่อกันจนกระทั่ง ค.ศ. 1625
การโดดเดี่ยวอย่างสง่างาม
การโดดเดี่ยวอย่างสง่างาม () เป็นนโยบายการต่างประเทศซึ่งดำเนินการโดยอังกฤษในช่วงปลายคริสต์ศตวรรษที่ 19 ภายใต้การนำของนายกรัฐมนตรีจากพรรคอนุรักษนิยม เบนจามิน ดิสราเอลี และมาร์ควิสแห่งซอลสบรี คำดังกล่าวได้ประดิษฐ์ขึ้นมาโดยนักการเมืองชาวแคนาดาเพื่อสรรเสริญการไม่เข้าไปยุ่งเกี่ยวในกิจการของยุโรป ปัจจุบัน นักประวัติศาสตร์ยังโต้เถียงกันว่านโยบายดังกล่าวมีขึ้นโดยเจตนาหรืออังกฤษถูกบังคับให้อยู่ในฐานะดังกล่าวโดยเหตุการณ์ปัจจุบัน
ในช่วงปลายคริสต์ศตวรรษที่ 19 เป้าหมายหลักของอังกฤษในนโยบายการต่างประเทศคือการรักษาดุลอำนาจในทวีปยุโรปและเข้าขัดขวางในสิ่งที่ทำให้ดุลอำนาจนี้สูญเสียไป เป้าหมายรองลงมาคือการป้องกันผลประโยชน์โพ้นทะเลของตนในอาณานิคมและดินแดนในปกครอง ซึ่งก็คือ การค้าเสรีซึ่งทำให้จักรวรรดิอังกฤษคงอยู่ได้ เส้นทางทางทะเลไปยังอาณานิคม โดยเฉพาะอย่างยิ่ง เส้นทางที่เชื่อมระหว่างอังกฤษและอินเดีย (ผ่านทางคลองสุเอซ) ถูกพิจารณาว่าสำคัญยิ่ง
นโยบายการโดดเดี่ยวอย่างสง่างามมีลักษณะของความไม่เต็มใจที่จะเข้าสู่พันธมิตรยุโรปอย่างถาวรหรือมีข้อผูกมัดกับมหาอำนาจอื่น ๆ และโดยการให้ความสำคัญเพิ่มขึ้นแก่อาณานิคมอังกฤษ รัฐในอารักขาและดินแดนโพ้นทะเล นี่จึงเกิดขึ้นไปพร้อมกับพัฒนาการของจักรวรรดิไม่เป็นทางการผ่านทางการใช้เขตอิทธิพลและรัฐบริวาร ซึ่งอยู่ในปกครอง แต่ไม่ได้ถูกปกครองโดยตรงโดยอังกฤษ
ไอ โอะกะวะ
ไอ โอะกะวะ (; ) คือ ไอดอลญี่ปุ่น สังกัด"LesPros Entertainment agency" และเป็นหนึ่งในสมาชิกรุ่นที่สอง ของวง"ไอดอลลิ่ง!!!" หมายเลขประจำตัวคือ 20
ไอ โอะกะวะ เข้ามาเป็นสมาชิกรุ่นที่สาม ของวง ไอดอลลิ่ง!!! เมื่อเดือน เมษายน ปี พ.ศ. 2552 พร้อมกับ คาเอเดะ ฮาิชิโมโตะ และ ยูริกะ ทาจิบานะ
ผลงานแรกที่เธอได้ร่วมร้องกับเพื่อนๆ คือ ผลงานซิงเกิ้ลที่ 7 "เบบี้ บลู"
ในช่วงเดือนธันวาคม ปีพ.ศ. 2552 ไอดอลลิ่ง!!!ได้มีการแบ่งกลุ่มย่อย 2 กลุ่ม เธอได้รับเลือกให้ไปอยู่กลุ่ม "โทกิเมกิ ไอดอลลิ่ง!!!" และได้ออกผลงานซิงเกิ้ลที่ 9 "เทโนะ ฮิระ โนะ ยูกิ"
คอนวอย
คอนวอย () หมายถึง กลุ่มเรือหรือยานพาหนะ ที่เดินทางพร้อมกันเป็นกลุ่มใหญ่ๆ
สามารถหมายถึง
สี่ทุ่มสแควร์
สี่ทุ่มสแควร์ () เป็นรายการโทรทัศน์ประเภทวาไรตี้ทอล์กโชว์ยอดนิยมในอดีตของไทย ผลิตและดำเนินรายการโดย วิทวัส สุนทรวิเนตร์ ออกอากาศทุกวันพฤหัสบดี เวลา 22.00 - 24.00 น. ทางสถานีโทรทัศน์สีกองทัพบกช่อง 7 โดยออกอากาศครั้งแรกเมื่อวันที่ 3 สิงหาคม พ.ศ. 2532 ปัจจุบันเลิกผลิตไปแล้ว โดยออกอากาศเทปสุดท้ายในเดือน มีนาคม พ.ศ. 2540 และทีมงานรายการส่วนหนึ่งแยกตัวไปอยู่ในรายการตีสิบ โดยเป็นรายการโทรทัศน์รายการแรกของ "บริษัท คอนแสตนท์ แอดเวอร์ไทซิ่ง จำกัด" ซึ่งวิทวัสดำรงตำแหน่งกรรมการผู้จัดการ
สี่ทุ่มสแควร์ มีรูปแบบรายการเป็นปกิณกะที่ให้ความบันเทิงและเป็นกันเองกับผู้ชมทุกเพศ ทุกวัย ด้วยเนื้อหาสาระอันหลากหลายเรื่องราว แต่บางเรื่องที่นำเสนออาจเหมาะกับผู้ชมเฉพาะกลุ่ม รายการนี้ไม่เน้นคุณภาพในการผลิตมากนัก แต่เน้นความสด เป็นธรรมชาติ ทันต่อเหตุการณ์ จึงมีการบันทึกเทปรายการในทุกวันอังคารก่อนออกอากาศเพียงสองวัน ที่ห้องส่งช่อง 7 สี นั่นมีส่วนที่ทำให้รายการนี้ได้รับความนิยมเป็นอย่างมาก
นับตั้งแต่ "สี่ทุ่มสแควร์" ออกอากาศครั้งแรกจนถึงครั้งสุดท้าย วิทวัส สุนทรวิเนตร์ เป็นพิธีกรหลักมาโดยตลอด โดยทำหน้าที่ในทุกช่วง นอกจากนี้ยังมีผู้ช่วยพิธีกรอีก 2 คน มาทำหน้าที่เสริมในช่วงเปิดรายการ ปิดรายการ และช่วงอื่นๆ เป็นบางโอกาส โดยมีคุณอรนภา กฤษฎี รับหน้าที่ตั้งแต่เทปแรก แต่ทำหน้าที่เพียงไม่ถึงปีจึงเปลี่ยนมาเป็น เด๋อ ดอกสะเดา และ ดวงตา ตุงคะมณี ซึ่งยืนคู่กับ วิทวัส ตราบจนถึงเทปสุดท้าย
ตลอดระยะเวลาที่มีรายการสี่ทุ่มสแควร์นั้น ได้มีการเปลี่ยนรูปแบบรายการ ฉากรายการ แม้กระทั่งชื่อรายการ โดยมีการปรับเปลี่ยนตามการดำเนินทางธุรกิจ หรือตามกระแสสังคม ดังต่อไปนี้
รายการสี่ทุ่มสแควร์ แบ่งช่วงเวลาของรายการออกเป็นหลายช่วง บางช่วงดำเนินได้ระยะหนึ่ง แต่มีช่วงเด่นๆ ที่อยู่มาตลอดดังต่อไปนี้